b"\n_START_ARTICLE_\nIrma City\n_START_PARAGRAPH_\nIrma City er en k\xc3\xa6de af convenience food-butikker i K\xc3\xb8benhavn. K\xc3\xa6den ejes af Coop og er 'lilles\xc3\xb8ster' til supermarkedsk\xc3\xa6den Irma._NEWLINE_Irma City blev grundlagt i 2001 og best\xc3\xa5r af mindre butikker med en central beliggenhed. Butikkerne f\xc3\xb8rer et bredt udvalg af Irmas egne varer, et stort sortiment i take away-mad samt almindelige kolonialvarer._NEWLINE_Butikkerne har \xc3\xa5bent indtil kl. 21 alle ugens dage, hvilket er markant l\xc3\xa6ngere end de almindelige Irma-supermarkeder. Med de nye regler for s\xc3\xb8ndags\xc3\xa5ben fra efter\xc3\xa5ret 2013 har Irma City typisk \xc3\xa5bent 8-22, mens de almindelige Irma-supermarkeder har \xc3\xa5bent 9-21, dog lidt afh\xc3\xa6ngigt af beliggenhed._NEWLINE_Irma City findes indtil videre p\xc3\xa5 N\xc3\xb8rrebrogade, N\xc3\xb8rrebros Runddel, Vesterbro Torv og \xc3\x98sterbrogade._NEWLINE_Irma City fandtes indtil 2010 p\xc3\xa5 Falkon\xc3\xa9r Alle (p\xc3\xa5 Frederiksberg). Dog ligger der en s\xc3\xb8ndags\xc3\xa5ben Irma bagved \xe2\x80\x93 p\xc3\xa5 Sylows All\xc3\xa9 17, Irma Falkoner Plads ved siden af Falkoner Biografen."